en en de en en en sw jv en de en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de it gu gu en gu gu gu en gu en gu gu en gu en gu en gu gu en gu en gu gu en gu en gu en gu en gu en gu en gu en gu en gu gu en gu en gu gu en gu en gu gu en gu gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
special story on number of pm who visit kutch periodically
શા માટે ગમે છે પીએમ મોદીને કચ્છ? જાણો કેટલા વડાપ્રધાને લીધી કચ્છની મુલાકાત
divyabhaskar.com | May 23, 2017, 00:24 AM IST
કચ્છ: નરેન્દ્ર મોદીની રાજકિય કારકિર્દીમાં મુખ્ય પ્રધાનથી લઇ પ્રધાનમંત્રી સુધીની સફરમાં સૌથી વધુ વાત તેમણે કચ્છની કરી છે. ખાસ કરીને વિદેશમાં સભા સંબોધન વખતે મોદીએ અનેક વાર કચ્છ પ્રદેશનો ઉલ્લેખ કર્યો છે. એ પણ વાસ્તિવકતા છે કે મુખ્ય પ્રધાન પદ આવ્યા બાદ એટલે કે 7 ઓક્ટોબર 2001 પછી તેમણે સૌ પ્રથમ કચ્છ રણોત્સવથી ગુજરાતના પ્રાદેશિક ફેસ્ટિવલની શરૂઆત કરી જે વાઇબ્રન્ટ ગુજરાત ઇન્ટનેશનલ સમિટ સુધી વિસ્તરી. લાલ કિલ્લા પરથી કરેલું પ્રથમ પ્રવચન હોય, લંડનમાં ભારતીયોને સંબોધન હોય કે પછી નેપાળના ભૂકંપ પીડિતોને સાંત્વના આપવાની હોય દરેક વખતે ભૂકંપમાંથી બેઠા થયેલા કચ્છના નાના મોટા પ્રદેશની વાત કરવાનું ચૂક્યા નથી. જ્યારે કચ્છના ભાતીગળ મેળા અને ભરતકામને રણોત્સવ થકી વૈશ્વિક સ્તર સુધી પહોંચાડવામાં પણ કચ્છીમાળુંઓનું યોગદાન મોદીએ વખાણ્યું છે.
2001ના ભૂકંપ બાદ બીજેપીના રાષ્ટ્રીય મહામંત્રીના પદેથી નરેન્દ્ર મોદી ભૂકંપના ત્રીજા દિવસે કચ્છમાં હતા. કચ્છના પત્રકારો સાથે પ્રથમ વાર તંબુમાં સંવાદ કર્યો, જે વાતચીત દોઢ કલાક સુધી ચાલી હતી. નોંધનીય છે કે કચ્છનો ભૂકંપ પણ નરેન્દ્ર મોદીની રાજકિય સફળતા માટે મહેનતકશ પગલું સાબિત થયો હતો. ભારે ભ્રષ્ટાચાર અને આક્ષેપો વચ્ચે કેશુભાઇ પટેલે સીએમ પદ છોડવું પડ્યું અને મોદી ગુજરાતના મુખ્યમંત્રી બન્યા. કચ્છ માટે પરેશાની વિકાસના અવસરમાં પરિવર્તિત થઇ આ જ વાત નરેન્દ્ર મોદીને પણ સ્પર્શી. કચ્છના વિકાસથી મોદીની રાજકિય કેરિયરનો પણ વિકાસ થયો જે કેન્દ્ર સુધી પહોંચ્યો.
મુખ્ય પ્રધાન થયા ત્યારથી લઇને વર્ષ 2013 સુધી કુલ 66 વખત નરેન્દ્ર મોદીએ કચ્છની મુલાકાત લીધી છે. ગુજરાતના કોઇ મુખ્યમંત્રીએ કોઇ એક પ્રદેશની આટલી વખત મુલાકાત લીધી હોય એવું ઇતિહાસમાં ક્યાંય જોવા મળતુ નથી. અંતે નરેન્દ્ર મોદીએ વર્ષ 2015માં દેશભરના પોલીસબેડાના ઉચ્ચ અધિકારીઓની ડી.જી. મીટ યોજી હતી. જેમાં સમગ્ર દેશમાંથી ઉચ્ચ કક્ષાના પોલીસ કર્મીઓએ સફેદ રણનો અનુભવ કર્યો. જ્યારે વડાપ્રધાન બન્યા બાદ મોદી 12 મી વખત ગુજરાત આવી રહ્યા છે. જ્યારે કચ્છમાં ચોથી વખત પધારી નર્મદાનીરની વધામણી કરવાના છે.
આગળ વાંચો, મુખ્યમંત્રી પદ પર શપથ લીધા બાદ પ્રથમ મુલાકાત કચ્છમાં
મુખ્યમંત્રી પદ પર શપથ લીધા બાદ પ્રથમ મુલાકાત કચ્છમાં
મુખ્યમંત્રી પદના શપથ લીધા બાદ નરેન્દ્ર મોદી શપથના બાર  દિવસ બાદ કચ્છની મુલાકાતે ગયા હતા. જ્યાં તેમણે બે દિવસનું રોકાણ કર્યું હતુ. 2001 અને 2002માં કુલ આઠ વખત કચ્છની મુલાકાત લીધી. જ્યારે કચ્છમાં થયેલી તેમની ગૌરવયાત્રા અનેક વખત ચર્ચામાં રહી છે. વર્ષ 2003માં કચ્છમાં નર્મદાવરણનો વખતે પણ મોદી કચ્છમાં હતા. રણ, ગુજરાતનું તોરણ અને કચ્છ ગુજરાતના વિકાસનું એન્જિન એવા બે સુત્રો વૈશ્વિક સ્તરે વહેતા કર્યા.
ઇન્દિરા કેનાલને કચ્છ સુધી પહોંચાડવાની વાત પણ મોદી સરકારે કરી
મુદ્રા પોર્ટ પર આંતરરાષ્ટ્રિય કન્ટેનર ટર્મિનલનો શુભારંભ, શ્યામજી કૃષ્ણ વર્માના અસ્થિ કચ્છ ખાતે લાવવામાં આવ્યા, કચ્છ યુનિવર્સિટીનું મુહૂર્ત, હાઇટેક કૃષિમેળાનો પ્રારંભ, આ તમામ આયોજનના કેન્દ્રમાં મોદી છે. એ પણ વાસ્તવિકતા છે કે વર્ષો જૂની કચ્છની પાણીની સમસ્યા મોદએ ઉકેલી અને નીર માટે સતત પ્રયત્નશીલ રહ્યા. પાકિસ્તાન સાથેના સિંધુ જળ કરારની પુનઃ સમીક્ષાની માગ પણ તેમણે કચ્છ માટે જ કરી છે. ઉપરાંત ઇન્દિરા કેનાલને કચ્છ સુધી પહોંચાડવાની વાત પણ મોદી સરકારે કરી હતી.
આગળ વાંચો, શરદોત્સવનો પ્રારંભ મોદીએ કરાવ્યો
મોદીએ આવતો જન્મ કચ્છમાં લેવાની પણ વાત કરી
વર્ષ 2005થી પ્રાદેશિક શરદોત્સવ રણોત્સવથી પ્રખ્યાત થયો. જે આંતરરાષ્ટ્રિય ક્ષેત્રે નામાંકિત થયો. મોદીએ આવતો જન્મ કચ્છમાં લેવાની પણ વાત કરી છે પણ ખરી વાત છે કે મોદીનો કચ્છ સાથેનો રેકોર્ડ અજો઼ડ છે. વર્ષ 2001થી તેઓ 66 વખત કચ્છ આવ્યા હતા પણ તે પહેલા તેમની કચ્છ મુલાકાતની સંખ્યા હજારોમાં છે. પીએમ બન્યા બાદ તેઓ પુરા સવા બે વર્ષે કચ્છ આવ્યા હતા એટલે વર્ષ 2001 પછી કુલ 71મી વખત મોદીએ કચ્છની મુલાકાત લીધી. આવનારા વર્ષમાં મોદીની મુલાકાત અપેક્ષિત રહેશે. જ્યારે પ્રધાનમંત્રી બન્યા બાદ ત્રીજી વખત નરેન્દ્ર મોદી કચ્છની મુલાકાતે આવ્યા છે.
આગળ વાંચો, પીએમ મોદી આઠમાં વડાપ્રધાન જે કચ્છ આવ્યા
પીએમ મોદી આઠમાં વડાપ્રધાન જે કચ્છ આવ્યા
નરેન્દ્ર મોદી જ્યારે ગુજરાતના મુખ્યમંત્રી હતા ત્યારે કચ્છની 80થી વધારે વાર મુલાકત લઇ ચૂક્યા છે. આ ઉપરાંત સંઘના કાર્યક્રમ અર્થે અનેક વખત કચ્છ આવી ચૂક્યા છે. દેશના વડાપ્રાધાનોની કચ્છ મુલાકાતની વાત કરીએ ત્યારે નરેન્દ્ર મોદી વડાપ્રધાન પદેથી આઠમા વડાપ્રાધાન છે  કે જેઓ કચ્છની મુલાકાતે આવ્યા છે.
આગળ વાંચો, અન્ય ક્યા વડાપ્રધાને કચ્છની મુલાકાત લીધી
કંડલા પોર્ટનો પાયો જવાહરલાલ નેહરું એ નાખ્યો હતો
આ અગાઉ પંડિત જવાહરલાલ નહેરૃ, ઈન્દિરા ગાંધી, મોરારજી દેસાઈ,  રાજીવ ગાંધી, નરસિંહ રાવ અને અટલ બિહારી વાજપાયીનો સમાવેશ થાય છે. ૧૮ ઓગષ્ટ ૧૯પ૬માં અંજારમાં તત્કાલિન પીએમ પંડિત જવાહરલાલ નહેરૃએ મુલાકાત લીધી અને તેઓ ખુલ્લી જીપમાં ફર્યા હતા તે વેળાએ તેમની જીપને અકસ્માત પણ નડયો હતો જેમાં સામાન્ય ઈજાઓ પહોંચી હતી. જવાહરલાલ નહેરુએ કચ્છની ત્રણવાર મુલાકાત લીધી હતી, કંડલા પોર્ટનો પાયો જવાહરલાલ નેહરું એ નાખ્યો હતો.
આગળ વાંચો, કચ્છ ફ્રી ટ્રેડ ઝોનનો પાયો કોણે નાંખ્યો?
ઇન્દિરા ગાંધી આઠ વખત કચ્છમાં
ઇન્દિરા ગાંધી આઠ વખત કચ્છ આવી ચૂક્યા છે. 7 માર્ચ 1965ના રોજ લાલ બહાદુર શાસ્ત્રી ફ્રી ટ્રેડ ઝોનનો પાયો નાંખવા માટે કચ્છ આવ્યા હતા.
આગળ વાંચો, દેશના સૌ પ્રથમ ગુજરાતી વડાપ્રધાન પણ કચ્છ પ્રેમી હતા
મોરારજી દેસાઇ પણ કચ્છ પ્રેમી
19 ઓક્ટોબર 1978ના રોજ દેશના સૌ પ્રથમ ગુજરાતી વડાપ્રધાન મોરારજી દેસાઇએ કચ્છની મુલાકાતે આવ્યા હતા. મોરારજી દેસાઇએ કચ્છના અનેક વિસ્તારની મુલાકાત લીધી હતી અને ગાંધીધામમાં રોકાણ પણ કર્યું હતુ.
આગળ વાંચો, ચાર વખત રાજીવ ગાંધી કચ્છ આવ્યા
દેશના યુવા પ્રધાનમંત્રી રાજીવ ગાંધી ચાર વખત કચ્છ આવી ગયા
તા.4.12.1984,  2.3.1985, 20.3.1986, એમ ત્રણ વાર ત્યાર બાદ ખાસ મુલાકાત અર્થે કચ્છની મુલાકાતે આવનાર દેશના યુવા પ્રધાનમંત્રી રાજીવ ગાંધી ચાર વખત કચ્છ આવી ગયા છે. ખાસ કરીને ભૂજ ગુજરાતમાંથી તેમનું પસંદગીનું શહેર હતુ.
આગળ વાંચો, વાજપેયને ગમે છે સફેદ રણ
અટલ બિહારી વાજપેયને ગમે છે સફેદ રણ
તા. 12 નવેમ્બર 1991ના રોજ પી.વી.નરસિંહરાવ કચ્છની મુલાકાતે આવ્યા હતા. જ્યારે અટલ બિહારી વાજપેય કુલ ચાર વખત કચ્છની મુલાકાતે આવ્યા છે. દરેક વખતે અટલ બિહારી વાજપેયે કચ્છના સફેદ રણની મુલાકાત લીધી છે. નરેન્દ્ર મોદી જ્યારે ગુજરાતના મુખ્યમંત્રી હતા ત્યારે દર વર્ષમાં એકમાં સફેદ રણની મુલાકાતે આવતા. રણોત્સવની ઉજવણી એ પીએમ મોદીએ શરૂ કરાવેલો કાર્યક્રમ છે જે આજ દિવસ સુધી ઉજવાય છે.
(Gujarat Ni Gupshup Gujarati News) સાથે જોડાયેલા અન્ય (Gujarat Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: special story on number of pm who visit kutch periodically
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.